Til daglig bruker vi gjerne “betennelse” om en inflammasjon, og det er heller ikke feil. Mange forbinder imidlertid ordet “betennelse” med en bakterieinfeksjon, og da er det viktig å være klar over at en inflammasjon er immunforsvarets egen reaksjon – og den har ikke (nødvendigvis) noe med bakterier å gjøre. Kroppen kan for eksempel skape inflammasjon både for å bekjempe bakterier i et åpent sår – og for å reparere et skadet leddbånd når du har vrikket foten.